Na temelju članka 61. stavka 4. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19), odredbi Zakona o lokalnim izborima („Narodne novine“ broj 144/12., 121/16. i 98/19) te članka 78. stavka 3. Statuta Općine Viškovo („Službene novine Općine Viškovo“ broj: 3/18), Općinsko vijeće Općine Viškovo, na ----. sjednici održanoj --- ------ 2020. godine, donijelo je

**Odluku**

**o 1. izmjenama i dopunama**

**Odluke o izboru članova vijeća mjesnog odbora**

Članak 1.

U Odluci o izboru članova vijeća mjesnog odbora („Službene novine Općine Viškovo“ broj 10/16.) u članku 42. stavku 3. riječ „državnog“ briše se.

Članak 2.

Članak 47. mijenja se i glasi:

„(1) O svom radu izborno povjerenstvo vodi zapisnik.

(2) Zapisnik obvezno sadrži:

-broj birača upisanih u izvadcima iz popisa birača i priloženim potvrdama za glasovanje,

-broj birača koji su glasovali,

-broj nevažećih glasačkih listića,

-broj glasova koje je dobila svaka kandidacijska lista.

(3) Svaki član izbornog povjerenstva može dati primjedbe na zapisnik.

(4) Zapisnik potpisuju svi članovi izbornog povjerenstva.

(5) Ako član izbornog povjerenstva odbije potpisati zapisnik, o tome će se u zapisniku sastaviti službena bilješka u kojoj se utvrđuje činjenica odbijanja potpisivanja i razlozi odbijanja, ako ih član izbornoga povjerenstva navede.“

Članak 3.

U članku 54. stavku 1. riječi „Uredu državne uprave u Primorsko-goranskoj županiji“ zamjenjuje se riječima „nadležnom upravnom tijelu u županiji.“

U članku 54. stavku 3. riječi „Ured državne uprave u Primorsko-goranskoj županiji“ zamjenjuje se riječima“ Nadležno upravno tijelo u županiji“.

Članak 4.

Ova Odluka stupa na snagu osmog dana od dana objave u „Službenim novinama Općine Viškovo“.

KLASA: 021-04/20-01/

URBROJ: 2170-09-04/04-20-

VIŠKOVO, ----. ---- 2020. godine

O P Ć I N S K O V I J E ĆE O P Ć I N E V I Š K O V O

Predsjednica Općinskog vijeća:

Ksenija Žauhar, mag. paed.

Obrazloženje

Prijedloga Odluke o 1. izmjenama i dopunama

Odluke o izboru članova Vijeća mjesnog odbora

Općinsko vijeće Općine Viškovo na svojoj 28. sjednici dana 27. listopada 2016. godine donijelo je Odluku o izboru članova Vijeća mjesnog odbora.

Dana 1. siječnja 2020. godine stupio je na snagu Zakon o izmjenama i dopunama Zakona o lokalnoj i područnoj (regionalnoj) samoupravi. Navedenim Zakonom, u prijelaznim i završnim odredbama propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama Zakona u roku 60 dana od dana stupanja na snagu Zakona o izmjenama i dopunama Zakona o lokalnoj i područnoj (regionalnoj) samoupravi. Također je 1. siječnja 2020. godine na snagu stupio Zakon o izmjenama i dopunama Zakona o lokalnim izborima

Ovim izmjenama i dopunama Odluke o izboru članova Vijeća mjesnog odbora vrši se usklađenje s navedenim izmjenama i dopunama Zakona o lokalnoj i područnoj (regionalnoj) samoupravi i Zakona o lokalnim izborima.

Općinska načelnica

Sanja Udović, dipl.oec.